Data was extracted from:https://www.infomed.co.il/treatments/laparoscopic-surgery-for-endometriosis/

הסרת אנדומטריוזיס (Laparoscopic surgery for endometriosis)
טיפולי פוריות
1 דקות קריאה
כללי
שאלות ותשובות
מאמרים
מטרת הניתוח
לצפות באיברים הפנימיים כדי לחפש אחר סימנים לאנדמטריוזיס ולבעיות אפשריות אחרות. זוהי הדרך היחידה בה ניתן לאבחן אנדמטריוזיס בוודאות. אולם אבחון שלילי לאנדמטריוזיס לעולם אינה ודאית – גרורות (שתלים) יכולים להיות זעירים ולחמוק מעין המנתח.
כמו כן הניתוח מיועד הסרת אנדמטריוזיס וכן רקמת צלקת שעלולה לגרום לכאב ולאי-פוריות. אם מתגלה ציסטה של אנדמטריוזיס על שחלה, יש להניח שיכרתו אותה.
הגדרת הניתוח
לפרוסקופיה היא ההליך הנפוץ ביותר בה משתמשים לאבחון וכן הסרת
אנדמטריוזיס
קלה עד בינונית. במקום להשתמש בחתך גדול בבטן, המנתח מחדיר מכשיר צפייה מואר המכונה לפרוסקופ דרך חתך קטן. אם המנתח זקוק לגישה טובה יותר, הוא יעשה עוד חתך קטן או שניים כדי להכניס עוד מכשירי ניתוח.
הכנה לניתוח
ימליצו לכם לא לאכול או לשתות במשך שמונה שעות לפחות לפני ביצוע לפרוסקופיה. לפרסקופיה מבוצעת לרוב תחת הרדמה כללית, על אף שאתם יכולים להישאר ערים אם תבחרו באפשרות של הרדמה מקומית או הרדמה שדרתית. ניתוח הסרת אנדמטריוזיס מבצע גניקולוג או מנתח.
הליך הניתוח
לצורך הסרת אנדמטריוזיס באמצעות ניתוח לפרוסקופיה, הבטן ממולאת בגז (דו תחמוצת הפחמן או תחמוצת החנקן). הגז, המוחדר בזריקה, דוחף את קיר שרירי הבטן מן האיברים והלאה כדי שהרופא יוכל לראות אותם בבהירות. לאחר מכן מחדיר הרופא את הלפרוסקופ דרך חתך קטן ובוחן את האיברים בפנימיים.
ייתכן כי יבוצעו חתכים נוספים כדי להחדיר מכשירים להניע את האיברים והמבנים הפנימיים לצורך תצפית טובה יותר. הליך זה אורך לרוב בין 30 ל-45 דקות.
אם יש צורך לבצע הסרת אנדמטריוזיס או רקמת צלקת, המנתח שלכם ישתמשו באחת ממספר שיטות, כולל חיתוך והסרה של רקמה (אקסטיזה) או השמדתה באמצעות קרן לייזר או זרם חשמלי (צריבה חשמלית).
לאחר ההליך, המנתח סוגר את החתכים שבבטן במספר תפרים. לרוב נותרת רק צלקת זעירה, אם בכלל.
שייך לתחום: ניתוחים בתחום
יילוד וגניקולוגיה